open-index/open-wikipedia-markdown huggingface dataset:
10η εντολή

***10η εντολή*** είναι ο τίτλος μιας ελληνικής τηλεοπτικής θρίλερ σειράς που δημιουργήθηκε από τον Πάνο Κοκκινόπουλο και προβλήθηκε από τους τηλεοπτικούς δείκτες του Alpha τις σεζόν 2004-2007, και λόγω της επιτυχίας της επέστρεψε στην οθόνη για τη σεζόν 2014-2015. Αν και το κοινό που απευθύνεται είναι συγκεκριμένο, έκανε μεγάλα ποσοστά τηλεθέασης και έκτοτε προβάλλεται συνεχώς σε επανάληψη από τον σταθμό.

Κύριο θέμα της σειράς είναι οι συνθήκες υπό τις οποίες ένας άνθρωπος μπορεί να οδηγηθεί στον φόνο. Συνδυάζει στοιχεία δράματος, αστυνομικών ιστοριών, θρίλερ και -σε ορισμένα επεισόδια- μαύρης κωμωδίας. Η μέση διάρκεια του κάθε επεισοδίου είναι 45 λεπτά και εξελίσσεται σε μορφή ψυχογραφήματος. Πολλές από τις αυτοτελείς ιστορίες της σειράς είναι βασισμένες σε αληθινά εγκλήματα που απασχόλησαν την ελληνική κοινή γνώμη.

Τους τίτλους αρχής συνέθεσε ο Μάριος Στρόφαλης σε αφήγηση του Άκη Σακελλαρίου. Από το επεισόδιο "Συγγένια Α' Βαθμού", η πρώτη σκηνή (που συνήθως είναι η σκηνή του φόνου χωρίς να φαίνονται τα πρόσωπα των χαρακτήρων) συνοδεύεται με τη χαρακτηριστική εισαγωγή του τραγουδιού "The Invitation" των Black Heart Procession.

## Επισκόπηση σειράς

## Παραγωγή
Η πλειοψηφία των επεισοδίων γράφτηκε από τον Βασίλη Ρίσβα με τη Δήμητρα Σακαλή, ενώ τα υπόλοιπα από τον Παναγιώτη Ιωσηφέλη, την Έλενα Σολωμού, τη Στέλλα Βασιλαντωνάκη, τον Νίκο Απειρανθίτη, τον Δημήτρη Γιαμλόγλου και τη Λένα Παπαληγούρα. Τη σκηνοθετική επιμέλεια και τη σκηνοθεσία αρκετών επεισοδίων ανέλαβε ο ίδιος ο Πάνος Κοκκινόπουλος, ενώ τα υπόλοιπα έχουν σκηνοθετηθεί από τον Γιάννη Λαπατά, τον Χρήστο Γεωργίου, τον Παναγιώτη Κράββα, τον Άρη Μπαφαλούκα, τον Χρήστο Δήμα και τη Κατερίνα Γιαννάκου. Η παραγωγή της σειράς έγινε από την εταιρία *Frenzy Films* της Μπέσης Βουδούρη και τη δημοσιογραφική έρευνα ανέλαβε ο Τάκης Κόκκινος.

## Επεισόδια

### Α' Κύκλος (2004 – 2005)

* Προβαλλόταν κάθε Τετάρτη στις 22:50 (επεισόδια 1-5, 13-29) και κάθε Τρίτη στις 22:50 (επεισόδια 6-12).

### Β' Κύκλος (2005 – 2006)

* Προβαλλόταν κάθε Τετάρτη στις 22:50.

### Γ' Κύκλος (2006 – 2007)

* Προβαλλόταν κάθε Τετάρτη στις 23:00.

### Δ' Κύκλος (2015)

* Προβαλλόταν κάθε Τετάρτη στις 23:00.
* Το τελευταίο επεισόδιο ανέβαλε τη προβολή του εξαιτίας των capital control και προβλήθηκε αυτούσιο την επόμενη σεζόν Τρίτη στις 23:00.

## Παραπομπές


Κατηγορία:Τηλεοπτικές σειρές Alpha
Κατηγορία:Ελληνικές τηλεοπτικές σειρές δράσης
Κατηγορία:Ελληνικές δραματικές τηλεοπτικές σειρές
Ιβ Τόρες

Η **Ιβ Μαρί Τόρες** (γεν. 21 Αυγούστου 1984) είναι Αμερικανίδα χορεύτρια, μοντέλο και πρώην επαγγελματίας παλαίστρια. Είναι γνωστή για την πορεία της στην εταιρία πάλης WWE, όπου πάλευε ως "Ιβ Τόρες" ή απλούστερα ως "Ιβ".

## Καριέρα στην πάλη
Το 2007, η Ιβ νίκησε σε διαγωνισμό αναζήτησης γυναικών παλαιστών και υπέγραψε συμβόλαιο με το WWE. Ο πρώτος της τηλεοπτικός ρόλος ήταν να κάνει συνεντεύξεις στους παλαιστές πριν ή μετά τους αγώνες.

Ακολούθησαν και άλλοι ρόλοι, μέχρι που ασχολήθηκε κανονικά με την πάλη. Καθώς γινόταν γνωστή, κέρδισε το Γυναικείο Πρωτάθλημα WWE τον Απρίλιο του 2010. Απο τότε και μετά έγινε μάνατζερ διάφορων παλαιστών, μέχρι το 2011 που κέρδισε ξανά το πρωτάθλημα. Το 2012 άλλαξε τηλεοπτικό ρόλο, προσπαθώντας να γίνει αντιπαθής στο κοινό ως η δευτερεύουσα διευθύντρια των σόου Raw και SmackDown. Σύντομα αποδεσμεύτηκε απο αυτή τη θέση και επέστρεψε στα ρινγκ, ενώ τον Σεπτέμβριο κατέκτησε το Πρωτάθλημα Γυναικών για τρίτη φορά. Η Ιβ έχασε τον τίτλο απο την Κέιτλιν τον Ιανουάριο του 2013 και παραιτήθηκε απο την εταιρεία.

## Εκτός Πάλης
Η Ιβ Τόρες έχει εκπαιδευτεί στο βραζιλιάνικο Ζίου Ζίτσου, όπου έχει φτάσει στη μπλε ζώνη και έχει γνώσεις στο κικ-μπόξινγκ.

## Βραβεύσεις
Μετά απο τις τρεις της θητείες του Γυναικείου Πρωταθλήματος WWE, που παραμένει ρεκόρ κατακτήσεων, η Ιβ ψηφίστηκε ως η καλύτερη παλαίστρια του 2012 απο την εκπομπή Pro Wrestling Report. Το 2010 ήταν η πέμπτη παλαίστρια της χρονιάς ανάμεσα σε 50 άλλες, απο το περιοδικό Pro Wrestling Illustrated.

## Πηγές
http://slam.canoe.ca/Slam/Wrestling/Bios/torres_eve.html 

## Παραπομπές


Κατηγορία:Επαγγελματίες παλαιστές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πάλη στους Θερινούς Ολυμπιακούς Αγώνες 1896 – Ελληνορωμαϊκή ανδρών

Η **ελληνορωμαϊκή ανδρών** ήταν το μοναδικό αγώνισμα πάλης στο πρόγραμμα των **[[Θερινοί Ολυμπιακοί Αγώνες 1896|Θερινών Ολυμπιακών Αγώνων του 1896]]** στην Αθήνα. Οι αγώνες διεξήχθησαν στις 10 Απριλίου 1896, εκτός από τη συνέχιση του τελικού που έγινε στις 11 Απριλίου, στο Παναθηναϊκό Στάδιο. 

Νικητής αναδείχθηκε ο Καρλ Σούμαν, ο οποίος επικράτησε στον τελικό του Γεώργιου Τσίτα. Αυτό ήταν το τέταρτο χρονικά χρυσό μετάλλιο (τα πρώτα τρία ήρθαν στη γυμναστική) για τον Γερμανό, καθιστώντας τον έτσι ως τον πιο επιτυχημένο αθλητή των Αγώνων.

## Πρόγραμμα

## Σύνοψη αγωνίσματος
[thumb|right|150px|Ο [Στέφανος Χρηστόπουλος|Στ. Χρηστόπουλος]]
[thumb|right|150px|Ο [Λάντσεστον Έλιοτ]]
[thumb|right|150px|Ο [Μομτσίλο Ταπάβιτσα|Μ. Ταπάβιτσα]]

Δεν υπήρχαν κατηγορίες κιλών για το αγώνισμα, κάτι που σήμαινε πως θα προέκυπτε ένας νικητής ανάμεσα σε συμμετέχοντες όλων των μεγεθών. Οι κανόνες που χρησιμοποιήθηκαν ήταν παρόμοιοι με αυτούς της μοντέρνας ελληνορωμαϊκής πάλης, αν και δεν υπήρχε χρονικό όριο και κάποιες λαβές ποδιών δεν ήταν απαγορευμένες (σε αντίθεση με σήμερα).

### Προημιτελικοί
*Ο Έλληνας Στέφανος Χρηστόπουλος αντιμετώπισε τον Ούγγρο Μομτσίλο Ταπάβιτσα στον πρώτο αγώνα. Το ζευγάρι ήταν ισοδύναμο σε όλο το παιχνίδι, αλλά ο Ταπάβιτσα κουράστηκε πρώτος και εγκατέλειψε.

*Στον δεύτερο αγώνα, ο Γερμανός πρωταθλητής στη γυμναστική, Καρλ Σούμαν, αν και υστερούσε σε δύναμη, κέρδισε εύκολα τον Βρετανό πρωταθλητή στην άρση βαρών, Λάντσεστον Έλιοτ.

*Ο Έλληνας Γεώργιος Τσίτας πέρασε άνευ αγώνα στα ημιτελικά.

### Ημιτελικοί
*Στον μοναδικό ημιτελικό που διεξήχθη, δύο Έλληνες τέθηκαν αντιμέτωποι. Οι Τσίτας και Χρηστόπουλος αγωνίστηκαν για μία θέση στον τελικό, με τον πρώτο να παίρνει τη νίκη, αφού ο Χρηστόπουλος αντιμετώπισε πρόβλημα τραυματισμού στον ώμο.

*Ο Καρλ Σούμαν πέρασε άνευ αγώνα στον τελικό.

### Τελικός
Στον τελικό που ξεκίνησε αργά το απόγευμα της Παρασκευής 10 Απριλίου, ο Τσίτας αντιμετώπισε τον Σούμαν. Ο αγώνας διήρκησε 40 λεπτά πριν διακοπεί λόγω σκότους, αφού είχε αρχίσει να δύει ο ήλιος. Στις 09:00 το πρωί της επόμενης ημέρας, οι δύο αντίπαλοι επέστρεψαν στον αγώνα και ο Σούμαν πήρε τη νίκη λίγη ώρα αργότερα.

## Τελική κατάταξη

## Πηγές
*  (Digitally available at http://www.la84foundation.org/6oic/OfficialReports/1896/1896.pdf )
*  (Excerpt available at http://www.la84foundation.org/6oic/OfficialReports/Mallon/1896.pdf )
* 

Ελληνορωμαϊκή ανδρών
Σέιλιν Γούντλεϊ

Η **Σέιλιν Νταϊάν Γούντλεϊ** (*Shailene Diann Woodley*, 15 Νοεμβρίου 1991) είναι Αμερικανίδα ηθοποιός. Η Γούντλεϊ είναι γνωστή για το ρόλο της Έιμι Τζέργκενς στη σειρά του καναλιού ABC Family *[[The Secret Life of the American Teenager]]* και για το συμπρωταγωνιστικό της ρόλο μαζί με τον Τζορτζ Κλούνεϊ στην επιτυχημένη κριτικά ταινία του 2011, Οι απόγονοι. Για την ερμηνεία της στην ταινία ήταν προτεινόμενη για Χρυσή Σφαίρα και κέρδισε το Βραβείο Independent Spirit και το Βραβείο MTV Movie Breakthrough Ερμηνείας.

## Πρώτα χρόνια
Η Σέιλιν Γούντλεϊ γεννήθηκε στο Σίμι Βάλεϊ στην  Καλιφόρνια.Η μητέρα της, ονόματι Λόρι (κανονικό όνομα: Βίκτωρ), είναι μια μέση σχολική σύμβουλος, (née Victor), και ο πατέρας της, ονόματι Λόνυ Γούντλεΐ,είναι διευθυντής σχολείου. Έχει έναν μικρότερο αδερφό.Έγινε μοντέλο στην ηλικία των τεσσάρων. Στην ηλικία των δεκαπέντε, διαγνώστηκε με σκολίωση.
Μπήκε σε ένα πλαστικό στήριγμά στο στήθος της για να σταματήσει αυτό.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Σιν Γουάλτμαν

Ο **Σιν Μάικλ Γουάλτμαν** (*Sean Michael Waltman*, 13 Ιουλίου 1972) είναι Αμερικανός παλαιστής. Αυτή την περίοδο έχει συμβόλαιο παραγωγού με το WWE.

## Καριέρα
### Εταιρείες
Ο Γουάλτμαν ξεκίνησε την καριέρα του το 1992 και από το 1993 εμφανιζόταν για το World Wrestling Federation. Την περίοδο 1996-1998 μεταγράφηκε στο αντίπαλον δέος World Championship Wrestling, αλλά γύρισε ξανά στο WWF. Το 2002 συνέχισε την καριέρα του στο Total Nonstop Action Wrestling, από το οποίο έφυγε το 2006 και συνέχισε στην ανεξάρτητη σκηνή του κατς, σε μικρότερες εταιρείες, όπως το National Wrestling Alliance και άλλες στις Η.Π.Α. και στο Μεξικό. Το 2010 επέστρεψε για λίγο στο TNA, ενώ από το 2011 έχει συμβόλαιο με το WWE.

### Ψευδώνυμα
Στην καριέρα του, ο Γουάλτμαν, έχει χρησιμοποιήσει πάρα πολλά ψευδώνυμα. Τα πιο γνωστά είναι το **1–2–3 Κιντ**, το **Εξ-Πακ**, το **Σιξ** και το **Σιξ-Πακ**. Έχει εμφανιστεί επίσης και ως **Παιδί Αστραπή**, **Παιδί Καμικάζι**, **Παιδί Μπάλα Κανονιού**, **Το Μαύρο Βέλος**, **Το Σκληρότυχο Παιδί** και **Κιντ**. Εδώ και αρκετό καιρό, έχει σταματήσει να χρησιμοποιεί ψευδώνυμα και εμφανίζεται με το πραγματικό του όνομα, το **Σιν Γουάλτμαν**.

### Διακρίσεις
Έχει κατακτήσει ντουζίνα τίτλους, στην καριέρα του, σε WWE, WCW και TNA. Οι περισσότεροι είναι στην κατηγορία των ελαφριών κιλών και των ομάδων. Είναι ο μοναδικός παλαιστής όλων των εποχών που έχει κατακτήσει το πρωτάθλημα ελαφρών και ευκίνητων παλαιστών στις τρεις μεγαλύτερες εταιρείες πάλης όλων των εποχών. Στην καριέρα έγινε στενός φίλος με τους Σον Μάικλς, Τριπλ Έιτς, Κέβιν Νας και Σκοτ Χαλ, με τους οποίους είχε δημιουργήσει στα τέλη της δεκαετίας του 1990, την παρασκηνιακή ομάδα "**Η Κλίκα**", που έκανε κουμάντο σε πολλές περιπτώσεις στο WWE.

## Πηγές
* Προφίλ στο WWE.com
* Προφίλ στο OWoW.com
* Προσωπική Ιστοσελίδα

Κατηγορία:Επαγγελματίες παλαιστές
Πανελλήνιο πρωτάθλημα στίβου ανδρών 2004

Το **90ο [[Πανελλήνιο πρωτάθλημα στίβου ανδρών]] 2004** διεξήχθη στο ανακαινισμένο ενόψει των Ολυμπιακών Αγώνων του 2004 Ολυμπιακό Στάδιο Αθήνας από τις 10 ως τις 12 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2004. Μετείχαν 950 περίπου αθλητές και αθλήτριες και αποτέλεσε δοκιμαστικό γεγονός (test event) για τους αγώνες στίβου της Ολυμπιάδας. Γι'αυτό το παρακολούθησαν πάνω από 360 Έλληνες και ξένοι δημοσιογράφοι. Οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία. Το πρωτάθλημα μαραθωνίου διεξήχθη στις 7 Νοεμβρίου στην ανανεωμένη ένεκα Ολυμπιάδας κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.396 Έλληνες και ξένοι δρομείς. Όμως, ο αγώνας επιφύλαξε ένα δράμα, αφού στο 9ο χλμ απεβίωσε ο 42χρονος δρομέας Δημήτρης Λυμπούσης του ΓΑΣ "Χολαργός" από καρδιακή ανακοπή, ενώ υπήρξαν άλλες δύο περιπτώσεις αθλητών με καρδιακό επεισόδιο που ευτυχώς αντιμετωπίστηκαν έγκαιρα. Οι επιδόσεις ήταν γενικά μέτριες και των Ελλήνων ακόμα πιο μέτριες. Ο πανελληνιονίκης Κώστας Γουγούσης στη γενική κατάταξη ήταν 15ος, ενώ οι έντεκα πρώτοι δρομείς ήταν από την Κένυα.

Στη μάχη της βαθμολογίας για 14η συνεχόμενη χρονιά επικράτησε ο **[[Πανελλήνιος Γ.Σ.]]** με μεγάλη διαφορά από τους άλλους συλλόγους και συμπλήρωσε **35 τίτλους** συνολικά. Παράλληλα, έκανε το **13ο συνεχόμενο "νταμπλ"** και 17ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Βαθμολογήθηκαν οι 12 πρώτοι κάθε αγωνίσματος. Λείπει η βαθμολογία του μαραθωνίου.
Πρώην "ΓΕ Πτολεμαΐδας" και από το 2005 "Αίολος Μακεδονίας ΓΕΠΘ"

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 232-234 και 293-295.
*Οι Καλύτεροι 2004 Κλειστός & Ανοικτός Στίβος (Ετήσια Έκδοση ΣΕΓΑΣ)
*
*
*
*
*
*Αποτελέσματα Πανελλήνιου Πρωταθλήματος Μαραθώνιου 2003
*GREEK CHAMPIONSHIPS.
*Αθλητική Ηχώ, 10/6/2004 ως 13/6/2004.
### Αναφορές



Ανδρων
Κατηγορία:Στίβος το 2004
Κατηγορία:Διοργανώσεις στίβου στην Αθήνα
Η πορεία προς τον Φύρερ

***Η πορεία προς τον Φύρερ*** (γερμ. *Der Marsch zum Führer*) είναι η τελευταία κινηματογραφική ταινία της Ναζιστικής Γερμανίας με θέμα τα Κομματικά συνέδρια της Νυρεμβέργης. Στο έργο αυτό εικονίζονται οι πορείες της νεολαίας από όλα τα μέρη της Γερμανίας με κοινό προορισμό τη Νυρεμβέργη με σκοπό να παρευρεθούν στο συνέδριο και να ακούσουν τον Χίτλερ να ομιλεί. Η ταινία γυρίστηκε το 1940, όταν τα συνέδρια του Εθνικοσοσιαλιστικού κόμματος είχαν πάψει πλέον να διεξάγονται, και μέσα στον φρικτό πόλεμο που ο Χίτλερ είχε εξαπολύσει εναντίον της Ευρώπης και όλου του κόσμου.

## Πλοκή
Το έργο ξεκινά στο μνημείο των πεσόντων «Χανς Μάλλον» στη νήσο Ρίγκεν. Εκεί ομιλεί ο φον Σίραχ στους έφηβους που ξεκινούν την πορεία τους. Στην εξέλιξη του έργου ακολουθούν και άλλες ομάδες νεολαίας, από όλα τα μέρη της Γερμανίας. Πορεύονται τραγουδώντας και αψηφώντας τις καιρικές συνθήκες. Πορεύονται πεζή κρατώντας σημαίες, παίζοντας ταμπούρλο και σουραύλι, τραγουδώντας ή σφυρίζοντας τον ρυθμό. Συγκεντρώνονται στους καταυλισμούς, συνομιλούν, ζευγαρώνουν, συζητούν και διασκεδάζουν. Προορισμός τους είναι το συνέδριο του Εθνικοσοσιαλιστικού κόμματος. Εκεί τελικά βρίσκουν τον προορισμό τους. Παρακολουθούν την ομιλία του Χίτλερ και συνεχίζουν τον δρόμο τους προς το Λάντσμπεργκ, όπου ο Χίτλερ είχε εκτίσει την ποινή του ύστερα από το Πραξικόπημα της μπιραρίας.

## Βραβεία
Το έργο τιμήθηκε στη Γερμανία με πολλά βραβεία.

## Εξωτερικοί σύνδεσμοι
* παρουσίαση του έργου στο filmportal.de
* δείτε το έργο
*

Κατηγορία:Γερμανικές ταινίες
Κατηγορία:Ταινίες του 1940
Κατηγορία:Γερμανικές ασπρόμαυρες ταινίες
Κατηγορία:Γερμανόφωνες ταινίες
Κατηγορία:Προπαγανδιστικές ταινίες Ναζιστικής Γερμανίας
Η νίκη της πίστης

Η **Νίκη της Πίστης** () είναι Γερμανική κινηματογραφική ταινία του 1933, σε σκηνοθεσία Λένι Ρίφενσταλ και με θέμα το Κομματικό συνέδριο της Νυρεμβέργης του 1933. Παρουσιάζει το πέμπτο κατά σειρά κομματικό συνέδριο του Εθνικοσοσιαλιστικού κόμματος που έγινε στις αρχές του Σεπτεμβρίου 1933 στην Νυρεμβέργη. Ήταν το πρώτο κομματικό συνέδριο των Ναζί μετά την ανάληωη της εξουσίας. Για αυτό το λόγο του δόθηκε ο τίτλος «κομματικό συνέδριο της νίκης».

## Ιστορικό
Το γύρισμα της ταινίας ανατέθηκε προσωπικά στη Ρίφενσταλ από τον ίδιο τον Αδόλφο Χίτλερ. Η Ρίφενσταλ χρησιμοποίησε συνολικά 16 χιλιάδες μέτρα φιλμ. Σκοπός της ταινίας ήταν η προπαγάνδα, υπό τον μανδύα του ντοκιμαντέρ. Η ταινία κυκλοφόρησε την 1η Δεκεμβρίου 1933 στο Βερολίνο. Λόγω της παρουσίας του Ερνστ Ρεμ στο πλευρό του Χίτλερ, η ταινία αποσύρθηκε μετά την νύχτα των Μεγάλων Μαχαιριών και έκτοτε εξαφανίστηκε έως το 1986, όταν και βρέθηκε μια κόπια του.

## Πλοκή
Η Ρίφενσταλ ακολούθησε στο έργο αυτό μια δραματουργία απλή μα και αποτελεσματική. Χωρίς να ακολουθήσει την χρονολογική σειρά των γεγονότων, διαίρεσε το έργο σε οκτώ μέρη, δίνοντας έμφαση στον εθνικοσοσιαλισμό.
* Η Νυρεμβέργη την ημέρα προ του συνεδρίου.
* Άφιξη του Χίτλερ στο αεροδρόμιο.
* Υποδοχή στο δημαρχείο.
* Έναρξη του συνεδρίου.
* Προσκλητήριο των δημόσιων αξιωματούχων.
* Διαδήλωση της νεολαίας του Χίτλερ στο στάδιο.
* Στρατιωτική παρέλαση των Ναζί, ο Χίτλερ με τον Ρεμ στο αυτοκίνητο.
* Φόρος τιμής στους νεκρούς, προσκλητήριο των Ες-Α, Ες-Ες και Στάλχελμ.

## Αποτίμηση
Με το έργο αυτό η Ρίφενσταλ δημιούργησε ένα νέο είδος κινηματογράφου.

## Πηγές
* Lutz Kinkel: *Die Scheinwerferin. Leni Riefenstahl und das „Dritte Reich“.* Europa-Verlag, Hamburg u. a. 2002, ISBN 3-203-84109-6.
* Rainer Rother: *Leni Riefenstahl. Die Verführung des Talents.* Henschel, Berlin 2000, ISBN 3-89487-360-4.
* Jürgen Trimborn: *Riefenstahl. Eine deutsche Karriere.* Aufbau-Taschenbuch-Verlag, Berlin 2003, ISBN 3-7466-2033-3 (*Aufbau-Taschenbücher* 2033).

## Εξωτερικοί σύνδεσμοι

* Παρουσίαση της ταινίας
* δείτε την ταινία
*

Κατηγορία:Γερμανικές ταινίες
Κατηγορία:Ταινίες του 1933
Κατηγορία:Γερμανικές ασπρόμαυρες ταινίες
Κατηγορία:Γερμανόφωνες ταινίες
Κατηγορία:Προπαγανδιστικές ταινίες Ναζιστικής Γερμανίας
Αβυσσαία ζώνη

[thumb|200px|right|Οι διεθνείς ονομασίες για τις [Θαλάσσια διαστρωμάτωση|πέντε βυθομετρικές ζώνες.]]

Η **αβυσσαία ζώνη** είναι η **αβυσσοπελαγική** στοιβάδα ή πιο απλά η πελαγική ζώνη στην οποία ανήκουν τα νερά κοντά στον βυθό των ωκεανών. Η ονομασία προέρχεται από την ελληνική λέξη άβυσσος. Εκτείνεται σε βάθη 4 - 6 χιλιομέτρων και παραμένει στο αιώνιο σκοτάδι, μιας και οι ακτίνες του ήλιου δεν φτάνουν σε τέτοια βάθη. Τα πλάσματα αυτής της ζώνης είναι ικανά να αντέξουν σε τεράστια υδάτινη πίεση, που φτάνει μέχρι και τα 76 megapascal. Τα επίπεδα πίεσης του νερού σε αυτά τα βάθη λειτουργούν αποτρεπτικά για να μπορέσει ο άνθρωπος να τα εξερευνήσει. Για παράδειγμα, η βαθιά τάφρος των Φιλιππίνων είναι σχεδόν εντελώς ανεξερεύνητη. Μόνο το γαλλικό βαθυσκάφος *Trieste* έχει καταφέρει να εισχωρήσει σε αυτή τη σκοτεινή ζώνη.

Τα πλάσματα σε αυτό τον βαθύ ωκεανό είναι μοναδικά. Αυτές οι περιοχές χαρακτηρίζονται από το συνεχές ψύχος και την έλλειψη θρεπτικών στοιχείων. Στην απεραντοσύνη της αβυσσαίας ζώνης οι θερμοκρασίες κυμαίνονται μεταξύ 2 °C - 4 °C. Στην ουσία, η αβυσσαία ζώνη και η περιοχή κάτω από αυτή αποτελούν τη δεξαμενή των αλάτων που προέρχονται από τα υλικά που αποσυντίθεται στα πιο ρηχά στρώματα της θάλασσας και κατακάθονται στο βυθό. Η έλλειψη ηλιακού φωτός εμποδίζει την απορρόφηση τους μέσω της φωτοσύνθεσης. 

Η αβυσσαία πανίδα, παρόλο που είναι σπάνια, περιλαμβάνει πολλά είδη ψαριών, όλα προσαρμοσμένα σε ένα περιβάλλον που η μέρα με τη νύχτα δεν εναλλάσσονται, και που δεν υπάρχουν εποχιακές αλλαγές. Υπάρχει τεράστια πίεση, αέναο σκότος, ήρεμα νερά, και βυθοί που αποτελούνται από μαλακά ιζήματα. Επειδή το φαγητό είναι σπάνιο, τα περισσότερα ζώα έχουν μεγάλα σαγόνια για να καταπίνουν οτιδήποτε αποτελεί τροφή, οργώνοντας την άμμο που υπάρχει στον πυθμένα για να την βρουν. Τα περισσότερα ζώα έχουν μαύρο ή γκρι χρώμα και έχουν δομή που είναι αντίθετη στην αεροδυναμική. Τα αβυσσαία μαλακόστρακα και ψάρια πιθανώς είναι τυφλά. Επίσης πιστεύεται ότι αναπαράγονται με πολύ βραδείς ρυθμούς, για να μπορούν να διατηρούν την ενέργειά τους. Μάλιστα, νεκροί οργανισμοί βυθίζονται και διαλύονται και έτσι εκεί κάτω υπάρχουν μεγάλες ποσότητες αζώτου, οξυγόνου και πυριτίου που βοηθούν τα ζώα αυτής της ζώνης να επιβιώσουν.    

## Δείτε επίσης
* Θαλάσσια διαστρωμάτωση
* Τάφρος των Μαριανών

## Παραπομπές


## Πηγές
* Britannica

Κατηγορία:Ωκεανογραφία
Πεδίο Χιγκς

Το **πεδίο Χιγκς** είναι υποθετικός μέχρι στιγμής χώρος που αναπτύσσεται σε διαστάσεις που συνδέονται με τον χωροχρόνο στον οποίο ορίζεται η πραγματικότητα που ζούμε, φέρει ιδιαίτερες ιδιότητες και είναι μη ανιχνεύσιμος, άμεσα, από την δική μας πραγματικότητα. Μια από τις ιδιότητες του πεδίου Χιγκς είναι πως η αλληλεπίδραση των στοιχειωδών σωματιδίων με αυτό τους προσδίδει μάζα. Η ύπαρξη του πεδίου Χιγκς δεν έχει επαληθευτεί, όμως γίνονται προσπάθειες να ανακαλυφθεί και να ταυτοποιηθεί έμμεσα το μποζόνιο Χιγκς, το μικρότερο δυνατό κομμάτι που απαρτίζει το πεδίο Χιγκς και ενδεχομένως μπορεί να αποσπαστεί από αυτό.

## Δείτε επίσης
* Μποζόνιο Χιγκς

## Υποσημειώσεις


## Παραπομπές


Κατηγορία:Μποζόνια
Κατηγορία:Στοιχειώδη σωμάτια
Κατηγορία:Μάζα
Κατηγορία:Μεταβολές φάσης
Κατηγορία:Καθιερωμένο πρότυπο
Κατηγορία:Κβαντική θεωρία πεδίου
Αντιφών ο Ραμνούσιος

Ο **Αντιφών ο Ραμνούσιος** (480 π.Χ. – 410 π.Χ.) από τον Ραμνούντα της Αττικής ήταν Αθηναίος πολιτικός  μαθητής του Γοργία που διαπνέονταν από ολιγαρχικά ιδεώδη, γεγονός που περιόρισε την πολιτική του δράση για πολλά χρόνια στην δημοκρατική Αθήνα του 5ου αιώνα π.Χ.
 
## Δικανικοί Λόγοι
Ο Αντιφών ήταν ο πρώτος από τους Αττικούς ρήτορες που προσάρμοσε το ρητορικό λόγο στη δικαστηριακή πράξη και ο πρώτος που κατέγραψε τους λόγους του, επειδή είχε συνειδητοποιήσει ότι ο έντεχνος ρητορικός λόγος, εκτός από την πρόσκαιρη συμβολή του στην εξέλιξη μιας δίκης, μπορούσε να είναι ένα λογοτεχνικό  έργο με πνευματική αυτοτέλεια και διάρκεια. Έγραψε τους δικανικούς λόγους *Περί του Ηρώδου φόνου*, *Περὶ τοῦ χορευτοῦ* και *Περὶ φαρμακείας κατὰ της μητρυιᾶς*. Επίσης σώζονται αποσπάσματα του λόγου *Περί μεταστάσεως*, του μόνου που εκφώνησε ο ίδιος το 410 π.Χ., ως απολογία στην δίκη του για προδοσία.

## Πολιτικό προσκήνιο
Ο Αντιφών εμφανίστηκε στο πολιτικό προσκήνιο της Αθήνας το 411 π.Χ. με την επιβολή του ολιγαρχικού καθεστώτος των Τετρακοσίων, ως ιθύνων νους των αδιάλλακτων ολιγαρχικών και αντίπαλος του αρχηγού των μετριοπαθών Θηραμένη. Ένα χρόνο αργότερα (410 π.Χ.) το ολιγαρχικό καθεστώς ανατράπηκε και οι ηγέτες του κατέφυγαν στο σπαρτιατικό στρατόπεδο της Δεκέλειας.

## Θάνατος του Αντιφώντα
Ωστόσο ο Αντιφών δεν τους ακολούθησε στη φυγή τους: έμεινε στην πόλη, δικάστηκε για προδοσία και καταδικάστηκε να θανατωθεί πίνοντας κώνειο. Η γενναία αυτή στάση του προκάλεσε τον θαυμασμό του ιστορικού Θουκυδίδη.

## Παραπομπές


## Βιβλιογραφία
**E. Bignone, Antifonte oratore e Antofone sofista, Ουρμπίνο 1974.*
**Αντιφώντας- Λόγοι και αποσπάσματα, εκδ. Παπαδήμα ISBN 960-206-220-7*

## Εξωτερικοί σύνδεσμοι
*Χωρίο περί δικαιοσύνης
*Φαρμακείας κατὰ τῆς μητρυιᾶς (1-13)
*Κατά Ηροδότου φόνου

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες πολιτικοί
Κατηγορία:Αρχαίοι Αθηναίοι
Κατηγορία:Αρχαίοι Έλληνες ρήτορες
Πολ Χέιμαν

Ο **Πολ Χέιμαν** WWE Hall Of Famer (αγγλικά: *Paul Heyman*, 11 Σεπτεμβρίου 1965 - ...) είναι Αμερικανός δημοσιογράφος και μάνατζερ πάλης, καθώς και περιστασιακός ηθοποιός.

## Καριέρα
### Τα πρώτα χρόνια
Ξεκίνησε την καριέρα του το 1987 ως μάνατζερ άλλων παλαιστών. Το 1988, αποκτήθηκε από το World Championship Wrestling, στο οποίο συνέχισε ως μάνατζερ, έως και το 1993 και από τα χέρια του πέρασαν νέα ταλέντα, όπως ο θρυλικός Αντερτέικερ, τότε με άλλο όνομα. Στην εταιρεία WCW, πέρασε και από σχολιαστής, αλλά και ως παρασκηνιακός παραγωγός.

### Αφεντικό στο ECW
Το 1993, ξεκίνησε την ιδέα μιας νέας εταιρείας. Σιγά - σιγά έγινε το αφεντικό του Eastern Championship Wrestling που ανήκε στον Τοντ Γκόρντον και μετά, πήρε την ονομασία Extreme Championship Wrestling. Το ECW με τις ιδέες του Χέιμαν και τον εναλλακτικό τρόπο που προσέγγιζε το κατς, έγινε γρήγορα διάσημο και απέκτησε οπαδούς. Το 2001 όμως χρεοκόπησε και ο Χέιμαν ως αφεντικό ανακοίνωσε τα δυσάρεστα στους οπαδούς.

### Μάνατζερ στο WWE
Μετά το τέλος του ECW, ο Χέιμαν συνέχισε ως σχολιαστής στο WWE. Από το 2002 γίνεται μάνατζερ του Μπροκ Λέσναρ, τον οποίο βοηθά να φτάσει σύντομα στην κορυφή. Την περίοδο 2003-2004 γίνεται Γενικός Διευθυντής του SmackDown και έπειτα επιστρέφει ως μάνατζερ για τους Ντί-Βον και Μπούμπα Ρέι, τους Ντάντλεϊ Μπόιζ. Από το 2005 αρχίζει η ιδέα της αναγέννησης του ECW, τα δικαιώματα του οποίου έχει πλέον το WWE. Το 2006 γίνεται το ECW νέο τηλεοπτικό πρόγραμμα με δικό του ρόστερ και ο Χέιμαν γίνεται ο Γενικός Διευθυντής του. Έναν χρόνο αργότερα, αφού δεν συμφωνεί με το τρόπο που παρουσιάζεται το νέο ECW αποχωρεί από το WWE. Το 2012 επέστρεψε ως μάνατζερ του Μπροκ Λέσναρ, που επέστρεψε επίσης, μετά από πολλά χρόνια στην εταιρεία. Σύντομα έγινε ο μάνατζερ του Σι Εμ Πανκ, με τον οποίο άρχισε μια κόντρα το 2013. Μετά απο μια αποτυχημένη συνεργασία με τον Κέρτις Άξελ και τον Ράιμπακ, ο Χέιμαν ανέλαβε τον Σεζάρο το 2014.

WWE Hall Of Famer (2024)

## Πηγές
* Προφίλ στο WWE.com
* Προφίλ στο OWoW.com

Κατηγορία:Επαγγελματίες παλαιστές
Ντίξι Κάρτερ-Σαλινάς

Η **Ντίξι Κάρτερ Σαλινάς** (6 Οκτωβρίου 1964, Ντάλας, Τέξας), γνωστότερη ως Ντίξι Κάρτερ, είναι Αμερικανίδα παραγωγός αγώνων επαγγελματικής πάλης και επιχειρηματίας. Επίσης είναι πρόεδρος της εταιρίας πάλης TNA Wrestling.

## Πρώτα χρόνια
Το 1982 αποφοίτησε και σπούδασε διοίκηση επιχειρήσεων το 1986. Όσο σπούδαζε έκανε και άλλες δουλειές και όταν αποφοίτησε έγινε αντιπρόεδρος σε εταιρία, στην ηλικία των 27 ετών. Το 1993, άρχισε τη δική της εταιρία, που ως θέμα είχε τα αθλήματα και τη μουσική.

## Καριέρα
Το 2002, η Κάρτερ ανέλαβε το μάρκετινγκ και τον τομέα των πωλήσεων στο TNA Wrestling. Σύντομα η εταιρία έμεινε χωρίς χρηματοδότη και εκείνη έπεισε τους γονείς της, που ήταν ιδιοκτήτες της εταιρίας, *Panda Energy International*, να αγοράσουν το TNA κατά 71%. Η Κάρτερ έγινε πρόεδρος της εταιρίας την Άνοιξη του 2003 και παραμένει μέχρι σήμερα.

Ως πρόεδρος δεν περιορίστηκε στα παρασκήνια, αφού έκανε αρκετές τηλεοπτικές εμφανίσεις στις συνδρομητικές διοργανώσεις και στα εβδομαδιαία επεισόδια του Impact Wrestling.

## Προσωπική ζωή
Η Ντίξι Κάρτερ είναι παντρεμένη με τον μουσικό παραγωγό του TNA, τον Σεργκ Σαλινάς. Μαζί έχουν αποκτήσει δύο παιδιά.

## Εξωτερικοί σύνδεσμοι

*Η σελίδα της στο Twitter
*Η ιστοσελίδα του TNA Wrestling

## Παραπομπές


Κατηγορία:Αμερικανοί επιχειρηματίες
Ντίξι Κάρτερ

Το όνομα **Ντίξι Κάρτερ** μπορεί να αναφέρεται σε:

* Ντίξι Κάρτερ-Σαλινάς, Αμερικανίδα παραγωγός αγώνων επαγγελματικής πάλης και επιχειρηματίας
* Ντίξι Κάρτερ (ηθοποιός), Αμερικανίδα ηθοποιός ταινιών, τηλεόρασης και σκηνής
Το τραγούδι του Στρατηγού Κιμ Ιλ-σονγκ

**«Το τραγούδι του Στρατηγού Κιμ Ίλ-σονγκ»** (κορεατικά: 김일성장군의 노래) είναι εμβατήριο του 1946 γραμμένο από τον βορειοκορεάτη συνθέτη Κιμ Γουόν-γκιούν, προς τιμήν του Κιμ Ίλ-σονγκ. Το τραγούδι θεωρείται ως η πρώτη απόδοση τιμών στον *«*Αιώνιο Ηγέτη της Βόρειας Κόρεας» και η αρχή του φαινομένου της προσωπολατρείας στη χώρα.

Από τη δεκαετία του 1980, ο Κιμ Τζονγκ-ιλ έφερε και πάλι το τραγούδι στην επιφάνεια, κάνοντάς το τόσο γνωστό και αγαπητό που να θεωρείται πλέον σήμερα ο ντε φάκτο εθνικός ύμνος της χώρας. Το τραγούδι παίζεται από την Βορειοκορεατική κρατική τηλεόραση στην αρχή των μεταδόσεων κάθε μέρα, ενώ σύμφωνα με βορειοκορεατικές πηγές, ο δορυφόρος *Κουανγκμιονγκσόνγκ-1*, που εκτοξεύτηκε το 1998, και ο *Κουανγκμιονγκσόνγκ-2*, που υποτίθεται ότι εκτοξεύτηκε δοκιμαστικά στις 5 Απριλίου 2009, μετέδωσαν μεταξύ άλλων δεδομένων και το τραγούδι αυτό.

Απηχώντας μια βουδιστική παράδοση σκαλίσματος στίχων σε πέτρα, οι στίχοι του τραγουδιού σκαλίστηκαν στην Αψίδα του Θριάμβου της Πιονγιάνγκ.

## Παραπομπές


Κατηγορία:Πολιτικά τραγούδια
Κατηγορία:Πολιτισμός της Βόρειας Κορέας
Κατηγορία:Τραγούδια του 1946
Κατηγορία:Κιμ Ιλ-σονγκ
Μάντισον Ρέιν

Η **Άσλεϊ Νικόλ Σίμονς** (*Ashley Nichole Simmons*, 5 Φεβρουαρίου 1986) είναι Αμερικανίδα παλαίστρια, που εργάζεται στην εταιρεία πάλης TNA Wrestling. Στα ρινγκ που εμφανίζεται είναι γνωστή ως "Μάντισον Ρέιν".

## Πρώτα χρόνια
Όσο ήταν στο σχολείο η Σίμονς δούλεψε ως μαζορέτα και ήταν σε ομάδα ηθοποιών. Αργότερα, άφησε το σχολείο για να αρχίσει καριέρα στην επαγγελματική πάλη.

## Καριέρα
Αφού πέρασε από διάφορες μικρές εταιρίες, υπέγραψε συμβόλαιο με το TNA Wrestling το 2009. Σύντομα εντάχθηκε στη γυναικεία ομάδα Beautiful People, μαζί με τη Βέλβετ Σκάι και την Ατζελίνα Λοβ. Το 2010, μαζί με την Βέλβετ Σκάι κέρδισαν το Ομαδικό Πρωτάθλημα Γυναικών. Η Μάντισον κατάφερε και ατομική επιτυχία, αφού κέρδισε το Γυναικείο Πρωτάθλημα δύο φορές.

Έπειτα συμμάχησε με τη Τάρα και απέκτησαν αντιπαλότητες με άλλες γυναίκες του TNA. Η φιλία τους διακόπηκε, αφού η Μάντισον κέρδισε την Τάρα, για να γίνει Πρωταθλήτρια Γυναικών. Για αρκετούς μήνες διατηρούσε το πρωτάθλημα, συχνά χρησιμοποιώντας ένα γάντι με γέμιση. Η Μάντισον προσπάθησε να γίνει αντιπαθής στο κοινό, με το ρόλο της εγωκεντρικής πριγκίπισσας. Στη συνέχεια, κατέρριψε το ρεκόρ της Ατζελίνα Λοβ και έγινε η μακροβιότερη Πρωταθλήτρια Γυναικών. Τον Απρίλιο έχασε τον τίτλο από τη Μίκι Τζέιμς και απέτυχε να το ξανακερδίσει σε διάφορες περιπτώσεις. Τον Νοέμβριο του 2011, έγινε Ομαδική Πρωταθλήτρια Γυναικών μαζί με την Γκέιλ Κιμ και έχασε το πρωτάθλημα τον Μάρτιο του 2012. Τον Αύγουστο στο Hardcore Justice, η Μάντισον Ρέιν νίκησε τη Μις Τέσμακερ και έγινε η νέα πρωταθλήτρια γυναικών. Σύντομα, η Ρέιν έχασε το πρωτάθλημα από τη Τεσμάκερ. Έπειτα, προσπάθησε να ξανακερδίσει τον τίτλο, αλλά δεν τα κατάφερε.

Αφού έλειπε για μήνες, επέστρεψε τον Δεκέμβριο του 2013 με ρόλο συμπαθητικό στο κοινό. Η Μάντισον Ρέιν άρχισε κόντρα με την Γκέιλ Κιμ και την νίκησε κατακτώντας το Γυναικείο Πρωτάθλημα για πέμπτη φορά. Έπειτα, συμμάχησε ξανά με την Βέλβετ Σκάι. Όταν η Αντζελίνα Λοβ επέστρεψε στο TNA, μαζί με την Σκάι της ζήτησαν να μπει στην ομάδα Beautiful People, όπως παλιά. Η Ρέιν αρνήθηκε και σύντομα άρχισε κόντρα με την Λοβ και την Σκάι, οι οποίες της επιτέθηκαν. Τον Απρίλιο η Ρέιν έχασε το πρωτάθλημα της απο την Λοβ.

## Χαρακτηριστικές Κινήσεις
thumb|175px|right|Η Μάντισον Ρέιν ως Πρωταθλήτρια Γυναικών
* Rayne Drop (Inverted overdrive)
* Arm drag
* Calf kick
* Diving crossbody
* Headscissors takedown
* Scissor Stomp (Push up facebuster)
* Jawbreaker
* Swinging neckbreaker

## Τίτλοι
*Γυναικείο Πρωτάθλημα TNA (5 φορές)
*Ομαδικό Πρωτάθλημα Γυναικών (TNA) (2 φορές)

## Πηγές
*Προσωπική ιστοσελίδα
*Προφίλ στο AllWrestling.com

Κατηγορία:Επαγγελματίες παλαιστές
Let Me See the Booty

Το "**Let Me See the Booty**" είναι το πρώτο προωθητικό σινγκλ που κυκλοφόρησε από το δεύτερο στούντιο άλμπουμ *Love vs. Money* του The Dream. Το τραγούδι διαθέτει τον Lil Jon, ο οποίος επίσης έκανε την παραγωγή του κομματιού. Κυκλοφόρησε μέσω του iTunes στις 25 Νοεμβρίου του 2008.

## Chart θέσεις

## Παραπομπές


## Εξωτερικοί σύνδεσμοι
* The-Dream MySpace
* Official Def Jam website
* Radio Killa Records 

Κατηγορία:Τραγούδια του Lil Jon
Κατηγορία:Singles του 2008
Κατηγορία:Τραγούδια του 2008
Φιλίπ ντε Σαμπέν

Ο **Φιλίπ ντε Σαμπέν** (γαλλ.:*Philippe de Champaigne*, 26 Μαΐου 1602 – 12 Αυγούστου 1674), ήταν μείζων Γάλλος ζωγράφος του 17ου αιώνα γεννημένος στη Φλάνδρα.

## Επιλογή έργων

Αρχείο:Philippe de Champaigne. Retrato de Richelieu. 01.JPG|*Ο καρδινάλιος Ρισελιέ*, 1639, Παρίσι, Μουσείο του Λούβρου
Αρχείο:Triple Portrait of Cardinal de Richelieu probably 1642, Philippe de Champaigne.jpg|*Τριπλή προσωπογραφία του Ρισελιέ*, 1642, Λονδίνο, Εθνική Πινακοθήκη
Αρχείο:Philippe de Champaigne - Le Prévôt des marchands et les échevins de la ville de Paris (1648).JPG|*Οι δημοτικοί σύμβουλοι του Παρισιού*, 1648, Παρίσι, Μουσείο του Λούβρου
Αρχείο:Philippe de Champaigne 002.jpg|*Ο δικαστικός Omer Talon*, 1649, Ουάσινγκτον, Εθνική Πινακοθήκη
Αρχείο:Luis XIII, rey de Francia (Philippe de Champaigne).jpg|*Λουδοβίκος ΙΓ΄*, 1655, Μαδρίτη, Μουσείο του Πράδο
Αρχείο:Ex voto (Champaigne).jpg|*Ex voto* (αφιέρωμα), 1662, Παρίσι, Μουσείο του Λούβρου
Αρχείο:Colbert1666.jpg|*Προσωπογραφία του Κολμπέρ*, 1665, Νέα Υόρκη, Μητροπολιτικό Μουσείο


## Παραπομπές


## Εξωτερικοί σύνδεσμοι

* PhilippeDeChampaigne.org , 98 έργα του Φιλίπ ντε Σαμπέν
* ScholarsResource.com, Πίνακες του Φιλίπ ντε Σαμπέν

Κατηγορία:Ολλανδοί ζωγράφοι
Κατηγορία:Ζωγράφοι του Μπαρόκ
Κόλπος της Αλάσκας

Ο **Κόλπος της Αλάσκας** είναι ένα σκέλος του Ειρηνικού ωκεανού που ορίζεται από την καμπύλη της νότιας ακτής της Αλάσκας, που εκτείνεται από τη χερσόνησο της Αλάσκας και του νησιού Κόντιακ στα δυτικά και του αρχιπελάγους του Αλεξάνδρου στα ανατολικά, όπου βρίσκεται ο Κόλπος του Παγετώνα (Glacier Bay) και το Πέρασμα Ινσάιντ (Inside Passage).

Ολόκληρη η ακτογραμμή του κόλπου είναι ένας στιβαρός συνδυασμός δασών, βουνών, και ορισμένων παραλιακών κτημάτων των παγετώνων. Οι μεγαλύτεροι παγετώνες της Αλάσκας, ο Παγετώνας Μαλασπίνα (Malaspina Glacier) και ο Βερίγγειος Παγετώνας (Bering Glacier) έχουν χυθεί πάνω στην παράκτια πεδιάδα κατά μήκος του κόλπου της Αλάσκας. Η ακτή είναι επίσης σε μεγάλο βαθμό, χαραγμένη από τα Κουκ Ίνλετ (Cook Inlet) και Πρίνς Ουίλιαμ Σάουντ (Prince William Sound) τα δύο μεγαλύτερα συνδεδεμένα υδατικά συστήματα, αλλά περιλαμβάνει επίσης και τον Κόλπο Γιακούτατ (Yakutat Bay) και το Κρός Σάουντ (Cross Sound). Ο κόλπος Λιτάγια (Lituya Bay) είναι η περιοχή όπου έχει καταγραφεί το μεγαλύτερο τσουνάμι στην ιστορία και είναι ένα δημοφιλές προστατευόμενο αγκυροβόλιο για τις ψαρόβαρκες.

Ο κόλπος της Αλάσκας θεωρείται κατηγορίας Ι, με ένα ιδιαίτερα παραγωγικό οικοσύστημα (με περισσότερα από 300 γραμμάρια διοξειδίου του άνθρακα ανά τετραγωνικό μέτρο ανά έτος).

Από μετεωρολογικής άποψης, ο κόλπος είναι μια μεγάλη γεννήτρια καταιγίδων. Εκτός από τις τεράστιες ποσότητες ντάμπινγκ από χιόνι και πάγο στη νότια Αλάσκα, που έχουν ως αποτέλεσμα μερικές από τις μεγαλύτερες συγκεντρώσεις νότια του Αρκτικού Κύκλου, πολλές από τις καταιγίδες μετακινούνται νότια κατά μήκος των ακτών της Βρετανικής Κολομβίας, της Ουάσιγκτον, του Όρεγκον, και νότια μέχρι τη νότια Καλιφόρνια (κυρίως κατά τη διάρκεια των εκδηλώσεων Ελ Νίνιο). Πολλές από τις βροχοπτώσεις και τις χιονοπτώσεις του Βορειοδυτικού Ειρηνικού και των Νοτιοδυτικών Ηνωμένων Πολιτειών προέρχονται από τον κόλπο της Αλάσκας.

## Έκταση
Ο Διεθνής Υδρογραφικός Οργανισμός καθορίζει τα όρια του κόλπου της Αλάσκας ως εξής:

*Στο Βορρά.* Η ακτή της Αλάσκας.

*Στα Νότια.* Μια γραμμή που χαράσσεται από το ακρωτήριο Σπένσερ (Cape Spencer), το βορειότερο όριο των παράκτιων υδάτων της Νοτιοανατολικής Αλάσκας και της Βρετανικής Κολομβίας στο σημείο Καμπούτς (Kabuch Point), το νοτιοανατολικό όριο της Βεριγγείου θάλασσας, κατά τέτοιο τρόπο ώστε όλα τα γειτονικά νησιά να περιλαμβάνονται στον κόλπο της Αλάσκας.

Σύμφωνα με το Γεωλογικό Ινστιτούτο των ΗΠΑ και το Γεωγραφικό Σύστημα Πληροφοριών Ονομάτων, ο κόλπος της Αλάσκα περιορίζεται στα βόρεια από την ακτή της Αλάσκας και στα νότια από μία γραμμή που αρχίζει από το νότιο άκρο του νησιού Κόντιακ στα δυτικά, και της Εισόδου Ντίξον (Dixon Entrance) στα ανατολικά.

## Παραπομπές


Αλασκα
Αλασκα
Κολπος της Αλασκας
Κωνσταντινάτο Σερρών

Το **Κωνσταντινάτο** είναι χωριό της δημοτικής ενότητας Σκουτάρεως του δήμου Σερρών. Βρίσκεται 11 χλμ. νότια από την έδρα του Δήμου, τις Σέρρες. Η κοινότητα έχει έκταση 4,525 τ.χλμ. και 14 μ. μέσο υψόμετρο. Οι κάτοικοι του χωριού στην πλειοψηφία τους ασχολούνται με τη γεωργία. Το χωριό έχει ως άγιο τον Άγιο Παντελεήμονα, που γιορτάζει στις 27 Ιουλίου.

## Ιστορικά στοιχεία
Το χωριό Κωνσταντινάτο ιδρύθηκε από τους Κωνσταντινάτους (ένα από τα 9 Πιστικοχώρια της Απολλωνιάδας λίμνης στην Προύσα) της Μικράς Ασίας, οι οποίοι διωγμένοι από την πατρίδα τους το 1922 ήρθαν με την ανταλλαγή πληθυσμών στην Ελλάδα και σύσσωμοι ίδρυσαν το νέο τους χωριό στο νομό Σερρών. Το όνομα του χωριού πήρε την ονομασία του από χρυσό βυζαντινό νόμισμα - "φλουρί κωνσταντινάτο" - που απεικονίζει τους Αγίους Κωνσταντίνο και Ελένη και ανάμεσά τους φέρεται ο χριστιανικός σταυρός. Σύμφωνα με τις ιστορικές πηγές, οι Κωνσταντινάτοι, όπως και οι υπόλοιποι Πιστικοχωρίτες, έλκουν την καταγωγή τους από τη Μάνη κι εγκαταστάθηκαν στη Μικρά Ασία το 1446 μ.Χ. ως αιχμάλωτοι του Μουράτ Β'.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Πεπονιά Σερρών

Η **Πεπονιά** είναι χωριό της δημοτικής ενότητας Σκουτάρεως του δήμου Σερρών. Η κοινότητα έχει έκταση 11,353 τ.χλμ. και 12 μ. μέσο υψόμετρο.

## Προσωπικότητες
; Γεννήθηκαν στην Πεπονιά
* Μάκης Κατσαβάκης, Έλληνας ποδοσφαιριστής και προπονητής

; Κατάγονται από την Πεπονιά
* Νίκος Κατσαβάκης, Έλληνας ποδοσφαιριστής και προπονητής

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Έιμι Άνταμς

Η **Έιμι Λου Άνταμς** (αγγλ.:*Amy Lou Adams*), (γενν. 20 Αυγούστου 1974) είναι Αμερικανίδα ηθοποιός και τραγουδίστρια. Η Άνταμς γεννήθηκε στην πόλη Βιτσέντζα της Ιταλίας από Αμερικάνους γονείς και ξεκίνησε την καριέρα της στη σκηνή σε θέατρα-εστιατόρια, πριν κάνει το κινηματογραφικό της ντεμπούτο το 1999 με τη μαύρη κωμωδία *Διαγωνισμός Ομορφιάς* (Drop Dead Gorgeous). Μετά από μια σειρά από τηλεοπτικές γκεστ εμφανίσεις και b movies, πήρε τον ρόλο της Μπρέντα Στρονγκ στην ταινία του 2002 *[[Πιάσε με αν μπορείς]]* (Catch Me If You Can), αλλά ο ρόλος που την έκανε να ξεχωρίσει ήταν αυτός της Άσλεϊ Τζόνστεν το 2005 στην ανεξάρτητη ταινία *Μια Ξένη Ανάμεσά Μας* (Junebug), για την οποία έλαβε κριτικό έπαινο και μια υποψηφιότητα για Όσκαρ Β' Γυναικείου Ρόλου.

Το 2007 πρωταγωνίστησε στην ταινία της Disney *Η Μαγεμένη* (Enchanted), μια καλλιτεχνική και εμπορική επιτυχία για την οποία έλαβε υποψηφιότητα για Χρυσή Σφαίρα Α' Γυναικείου Ρόλου - Κωμωδία/Μιούζικαλ για την ερμηνεία της ως Πριγκίπισα Τζιζέλ. Έλαβε τη δεύτερη υποψηφιότητα για Όσκαρ και Χρυσή Σφαίρα β' γυναικείου ρόλου την επόμενη χρονιά για τον ρόλο της ως νεαρής καλόγριας, Αδελφής Τζέιμς, στην ταινία *[[Αμφιβολία (ταινία)|Αμφιβολία]]* (Doubt). Αν και έχει εμφανιστεί σε ποικιλία δραματικών και κωμικών ρόλων, η Άνταμς έχει κερδίσει τη φήμη ότι παίζει χαρακτήρες με εύθυμα και χαρούμενα χαρακτηριστικά. Η Άνταμς πρωταγωνίστησε στην ταινία *Στεγνό Καθάρισμα* (Sunshine Cleaning) με τους Έμιλι Μπλαντ και Άλαν Άρκιν και την επόμενη χρονιά εμφανίστηκε ως Αμέλια Έρχαρτ στο *Μια Νύχτα στο Μουσείο 2* (Night at the Museum: Battle of the Smithsonian). Εμφανίστηκε στο *[[Τζούλι & Τζούλια]]* (Julie & Julia) το 2009 και στο *Ζητείται Γαμπρός* (Leap Year) το 2010. Για τον ρόλο της ως Σαρλίν Φλέμινγκ στην ταινία *[[The Fighter]],* η Άνταμς έλαβε την τρίτη της υποψηφιότητα για Όσκαρ και για  Χρυσή Σφαίρα, τη δεύτερη για βραβείο BAFTA και την πέμπτη για Screen Actors Guild Award. Το 2011 η Άνταμς εμφανίστηκε στην καλλιτεχνική και εισπρακτική επιτυχία *The Muppets* και το 2012 στην ταινία *[[The Master (ταινία 2012)|The Master]]*. Το 2013 υποδύθηκε τη Λόις Λέιν στο επερχόμενο reboot του Σούπερμαν με τίτλο *[[Άνθρωπος από Ατσάλι]]* (Man of Steel) και πρωταγωνίστησε στις ταινίες *[[Οδηγός διαπλοκής]]* (American Hustle) και *[[Δικός της]]* (Her). Το 2014 πρωταγωνίστησε στην ταινία *[[Μεγάλα Μάτια]]* (Big Eyes) σε σκηνοθεσία Τιμ Μπάρτον και το 2016 στην ταινία *[[Νυκτόβια πλάσματα]]* σε σκηνοθεσία Τομ Φορντ.

## Φιλμογραφία

## Παραπομπές

## Εξωτερικοί σύνδεσμοι
* Έιμι Άνταμς στο IMDb

Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πανελλήνιο πρωτάθλημα στίβου ανδρών 2005

Το **91ο [[Πανελλήνιο πρωτάθλημα στίβου ανδρών]] 2005** διεξήχθη στο Ολυμπιακό Στάδιο Αθήνας από τις 10 ως τις 11 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2005. Μετείχαν 955 αθλητές και αθλήτριες από 127 σωματεία. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα. Για την προσέλκυση περισσότερων φιλάθλων ο ΣΕΓΑΣ, σε συμφωνία με τον ΟΑΣΑ, προώθησε την δωρεάν μεταφορά στο στάδιο με την επίδειξη σχετικής κάρτας είτε με τον ΗΣΑΠ είτε με την ειδική λεωφορειακή γραμμή Χ-14 "Σύνταγμα-Ολυμπιακό Στάδιο". Όμως, μετά το σκάνδαλο Κεντέρη-Θάνου, οι εξέδρες ήταν εντυπωσιακά άδειες.

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία. Το πρωτάθλημα μαραθωνίου διεξήχθη στις 6 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.202 Έλληνες και ξένοι δρομείς- και την εκκίνηση έδωσε ο Ιταλός ολυμπιονίκης του 2004 Στέφανο Μπαλντίνι, που είχε καταρρίψει και το ρεκόρ κλασικής διαδρομής που κρατούσε 35 έτη. Ο πανελληνιονίκης Γεράσιμος Κόκοτος στη γενική κατάταξη ήταν έβδομος και πρώτος Ευρωπαίος, αφού οι έξι πρώτοι ήταν τέσσερις Κενυάτες, ένας Αιθίοπας και ένας Ιάπωνας.

Στη μάχη της βαθμολογίας για **15η συνεχόμενη χρονιά** επικράτησε ο **[[Πανελλήνιος Γ.Σ.]]** με μεγάλη διαφορά από τους άλλους συλλόγους και συμπλήρωσε **36 τίτλους** συνολικά. Παράλληλα, έκανε το **14ο συνεχόμενο "νταμπλ"** και 17ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Βαθμολογήθηκαν οι 12 πρώτοι κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 234-235 και 295-296.
*
*
*
*
*
*Αποτελέσματα Πανελλήνιου Πρωταθλήματος Μαραθώνιου 2004
*GREEK CHAMPIONSHIPS.
*Αθλητική Ηχώ, 10/6/2005 ως 12/6/2005.

### Αναφορές



Ανδρων
Κατηγορία:Στίβος το 2005
Κατηγορία:Διοργανώσεις στίβου στην Αθήνα
Das Stahltier

Το **Das Stahltier** (γερμ. *Το ατσάλινο θηρίο/ζώο*) είναι έργο του γερμανικού κινηματογράφου του 1934. Γυρίστηκε με πρωτοβουλία των Γερμανικών Κρατικών Σιδηροδρόμων για την επέτειο των 100 χρόνων του πρώτου γερμανικού σιδηρόδρομου. 
## Ιστορικό
Η ταινία πρωτοπαρουσιάστηκε το 1935 σε μικρό κοινό. Απαγορεύτηκε από τους Ναζί και έκτοτε χρησιμοποιήθηκε μόνο για εκπαιδευτικούς σκοπούς. Θεωρήθηκε ότι χάθηκε, αλλά χάρη σε μια κόπια που ανήκε στην συλλογή της Ρίφενσταλ ανακαλύφθηκε ξανά και διασώθηκε. Το 1954 οι Γερμανικοί Ομοσπονδιακοί Σιδηρόδρομοι παράγγειλαν μια περιληπτική επανέκδοση που προβλήθηκε δημοσίως. Το 1985 αποκαταστάθηκε η αρχική ταινία και προβλήθηκε στην τηλεόραση. Το 2007 κυκλοφόρησε σε DVD.

## Πλοκή
Ο φοιτητής μηχανικός Κλάασεν πάει στους κρατικούς σιδηρόδρομους για να κάνει πρακτική εξάσκηση. Επειδή είναι άνθρωπος των γραμμάτων, οι εργάτες τον αποφεύγουν. Σιγά σιγά όμως θα κερδίσει την εμπιστοσύνη τους, και θα του δείξουν τα μυστικά της δουλειάς τους, ενώ ο Κλάασεν θα τους διηγηθεί την εξέλιξη της ατμομηχανής και των επιτευγμάτων της επιστήμης. 
## Αποτίμηση
Η ταινία είναι της εποχής της ανόδου των Ναζί στην εξουσία. Αν και ακούγεται ένα *[[Χάιλ Χίτλερ]]*, κατά τα άλλα δεν είναι προπαγανδιστικό έργο, ούτε και περιέχει ναζιστικά σύμβολα ή και ναζιστική ιδεολογία. Αναφέρει τις εφευρέσεις των Γάλλων και Βρετανών στον τομέα της βιομηχανικής επανάστασης. Οι εργάτες συμπεριφέρονται φυσιολογικά, ενώ ο μηχανικός Κλάασεν δεν δείχνει υπερβολικό ζήλο. Για τους λόγους αυτούς οι Ναζί απαγόρευσαν το έργο. Παράλληλα, η εταιρεία των Γερμανικών σιδηροδρόμων απέρριψε την ταινία θεωρώντας την εγκεφαλική, καλλιτεχνική και πειραματική, ενώ ήθελε μια εμπορική διαφημιστική παραγωγή.

## Πηγές
* Stefan Vockrodt: *Bewegung! Der Dampflokfilm schlechthin? Willy Zielkes „Das Stahltier“ war und ist umstritten - aber zweifellos ein Höhepunkt der Avantgarde.* in: *EisenbahnGeschichte 42.* Oktober/November 2010, S. 70-76, ISSN 1611-6283.

## Εξωτερικοί σύνδεσμοι
* Παρουσίαση του έργου από το filmportal.de
* Martin Loiperdinger: *Willy Zielke und die Reichsbahn.* στο farocki.akbild.ac.at 
*

Κατηγορία:Γερμανικές ταινίες
Κατηγορία:Ταινίες του 1934
Κατηγορία:Γερμανόφωνες ταινίες
Κατηγορία:Γερμανικές ασπρόμαυρες ταινίες
Άιλα Φίσερ

Η **Άιλα Λανγκ Φίσερ** (*Isla Lang Fisher*, 3 Φεβρουαρίου 1976) είναι ηθοποιός και συγγραφέας από την Αυστραλία.

## Βιογραφία
Ξεκίνησε την υποκριτική της καριέρα στην Αυστραλία τηλεόραση. Εμφανίστηκε στη σαπουνόπερα μικρής διάρκειας *Paradise Beach* και αργότερα υποδύθηκε την Σάνον Ριντ στη σαπουνόπερα *Home and Away*. Από τότε, έχει γίνει γνωστή για τους κωμικούς της ρόλους στις ταινίες *[[Scooby-Doo: Ενας Τετράποδος Ηρωας]] (Scooby-Doo)* το 2002, *[[Γαμο-Μπελάδες]] (Wedding Crashers)* το 2005, *Βλακασκαντέρ (Hot Rod)* το 2007, *[[Σίγουρα, Ισως...]] (Definitely, Maybe)* το 2008,  *[[Ψωνίζω, Αρα Υπάρχω]] (Confessions of a Shopaholic)* το 2009, και  *[[Η Νεραϊδονονά]] ( 
Godmothered)* το 2020.

## Παραπομπές


Κατηγορία:Αυστραλές ηθοποιοί
Κατηγορία:Σάσα Μπάρον Κόεν
Κατηγορία:Οικογένεια Μπάρον Κόεν
Φαγούρα

thumb|right|250px|Φαγούρα στον ώμο
**Φαγούρα** ή **κνησμός** (στην αρχαία ελληνική και ιατρική ορολογία) είναι ενοχλητικό αίσθημα που δημιουργείται στο δέρμα και αναγκάζει τον άνθρωπο να ξύνεται για να ανακουφιστεί παροδικά ή μόνιμα. Μπορεί να είναι σύμπτωμα που συνοδεύει ασθένειες, ή και να προκαλείται από τροφές και φάρμακα. Η χρόνια φαγούρα είναι αθεράπευτη.

Κατηγορία:Συμπτώματα
Τζος Χάτσερσον

Ο **Τζόσουα Ράιαν Χάτσερσον** (αγγλικά: *Joshua Ryan "Josh" Hutcherson*, 12 Οκτωβρίου 1992) είναι Αμερικανός ηθοποιός.

## Βιογραφία
Ξεκίνησε την καριέρα του στις αρχές της δεκαετίας του 2000, με μικρούς κινηματογραφικούς και τηλεοπτικούς ρόλους. Έγινε ευρύτερα γνωστός με τους σημαντικούς του ρόλους στις ταινίες του 2005, *[[Όλα για την Αγάπη]] (Little Manhattan)* και * (Zathura)*, την κωμωδία του 2006, *[[Τρελές Διακοπές σε Τέσσερις Τροχούς]] (RV)*, την οικογενειακή περιπέτεια του 2007, *[[Ενας Τετράποδος Πυροσβέστης]] (Firehouse Dog)* και τις κινηματογραφικές προσαρμογές των ταινιών: *[[Η γέφυρα για την Τεραμπίθια]] (Bridge to Terabithia)*, *[[Ταξίδι στο Κέντρο της Γης (ταινία)|Ταξίδι στο Κέντρο της Γης]] (Journey to the Center of the Earth)* και *[[Τσίρκο Τεράτων: Ο Βοηθός των Βαμπίρ]] (Cirque du Freak: The Vampire's Assistant)*. Στις 30 Μαρτίου 2008, ο Χάτσερσον κέρδισε ένα Βραβείο Young Artist Α' Ανδρικού Ρόλου. Επίσης, εμφανίστηκε στην έκδοση της επιτυχημένης σειράς *[[MTV Cribs]]*, όπου πρωταγωνιστούσαν έφηβοι διάσημοι και υποδύθηκε τον Πίτα Μέλαρκ στην ταινία του 2012, *[[Αγώνες Πείνας (ταινία)|Αγώνες πείνας]] (The Hunger Games)* και στις συνέχειές της *[[The Hunger Games: Catching Fire]]* το 2013 και *[[The Hunger Games: Επανάσταση - Μέρος 1]]* *(The Hunger Games: Mockingjay - Part 2)*. Την ίδια χρονιά συμμετείχε στο ριμέικ της ταινίας *[[Red Dawn]]*.

## Παραπομπές


## Εξωτερικοί σύνδεσμοι
* Internet Movie Database 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Χιθ Σλέιτερ

Ο **Χιθ Μίλερ** (γεννημένος στις 15 Ιουλίου, 1983) είναι ένας Αμερικανός επαγγελματίας παλαιστής, που έχει συμβόλαιο με την εταιρεία Impact Wrestling και εμφανίζεται στα ρινγκ με το ψευδώνυμο **Χιθ**.

## Καριέρα
### Πρώτα χρόνια
Ο Σλέιτερ ξεκίνησε την καριέρα του το 2004 και περιπλανήθηκε σε διάφορες μικρές ανεξάρτητες εταιρείες πάλης έως και το 2006. Τότε τον απέκτησε το WWE, το οποίο τον έστειλε σε θυγατρικές του εταιρείες για να εκπαιδευτεί. Τον Φεβρουάριο του 2010, έκανε τις πρώτες του τηλεοπτικές εμφανίσεις, ως διαγωνιζόμενος στην πρώτη σεζόν του σόου WWE NXT, όπου τερμάτισε στην τέταρτη θέση.

### WWE: Κύριο ρόστερ
Μετά το τέλος του NXT, συμμετείχε στην ομάδα Νέξους, που απαρτίστηκε από όλους τους συμμετέχοντες της πρώτης σεζόν του NXT. Εκεί έγινε ομάδα με τον Τζάστιν Γκάμπριελ με τον οποίο κατέκτησαν μια φορά το Ομαδικό Πρωτάθλημα WWE. Τον Ιανουάριο του 2011, ακολούθησε τα πρώην μέλη του γκρουπ, Γουέιντ Μπάρετ και Τζάστιν Γκάμπριελ. Οι τρεις τους, μαζί με τον Ιζέκιελ Τζάκσον, δημιούργησαν νέα ομάδα, με το όνομα Κορ. Με τον Γκάμπριελ κατέκτησαν άλλες δύο φορές το Ομαδικό Πρωτάθλημα WWE. Από τα μέσα του 2011 και μετά συνέχισε μόνος του, υποδυόμενος έναν αλαζονικό ροκ σταρ. Τον Ιούλιο του 2012, ο Σλέιτερ έγινε γνωστός για τους αγώνες που έχανε, κόντρα σε θρύλους που επέστρεφαν στο WWE για μια ημέρα. Έπειτα, συνέχισε τον αλαζονικό του χαρακτήρα και δημιούργησε τη Μπάντα των 3 (3ΜΒ), μαζί με τους Ντρου Μάκινταϊρ και Τζίντερ Μαχάλ. Μετά απο αγώνες του Σλέιτερ, η ομάδα συνηθίζει να κάνει επιθέσεις στους αντιπάλους του, με τον Σλέιτερ να φωνάζει στο κοινό για την υπεροχή του. Το 2016 έκανε ομάδα με τον Ράινο

## Τελειωτικές Κινήσεις

**Heath Slater**

*Belly to back facebuster – 2012
*E Minor (Inverted DDT) – 2011–2012
*Jumping sleeper slam – 2010–2012
*Overdrive – 2012
*Slingshot corkscrew splash – 2013–2014
*Smash Hit (Spinning lifting DDT) – 2012–σήμερα
*Snapmare driver – 2012
*Sweetness (Jumping Russian legsweep η leaping reverse STO) – 2010–2011

**Heath Miller**

*Jumping neckbreaker – (Independent circuit) το χρησιμοποιεί ως χαρακτηριστική κίνηση στο WWE
*Miller's Crossing (Hangman's neckbreaker)

## Χαρακτηριστικές Κινήσεις

*Diving crossbody
*Flapjack
*Inverted suplex
*Knee drop
*Missile dropkick
*Slingshot corkscrew plancha
*Spinning spinebuster
*Springboard clothesline
*Super scoop powerslam
*Gutbuster
*Running elbow (και στην γωνία)

## Πηγές
* Προφίλ στο WWE.com
* Προφίλ στο OWoW.com

## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE